OpenLLM-France/wikimedia huggingface dataset:
# Aotrou Sant Erwan binniget

Oberennoù damheñvel pe handelvoù all zo ivez, gwelout Otrou Zant Ervoan veniget.
| ◄ Enor, enor da Santez Anna | Aotrou Sant Erwan binniget | Aotrou Sant Erwan, klevit ► |
* Diskan
* Aotrou sant Erwan biniget,
* Enor ha skoazell hon bro,
* An neb ho ped en deus bepred
* Eun difenour en Nenvou.
* En hon touez eus a sant
* Erwan bras eo ar madoberou
* O soñjal enno peb unan
* A wir galon ’lavaro.
* En Nenvou Vel war-an douar
* Sant Erwan ’zo galloudus,
* Hag e galon da neb e gar,
* ’zo mat ha trugarezus.
* Kement hini da sant Erwan
* A vo bet en em ouestlet,
* E pep ezomm hag e pep poan,
* Gantan a vo skoazellet.
* Pa vez glao bras, re a dommder,
* Gant an trevadou nec’het,
* Da sant Erwan e tereder,
* Sur da veza selaouet.
* D’ar beleg, d’an den a lezenn,
* Beleg santel, advokad,
* Sant Erwan ’ro skouer, sklerijenn
* 'Evit ren o c’harg ervat.
* Ar vamm pa lavar eur bedenn
* Da sant Erwan beure-noz,
* Kalon he mab ’vel eur rozenn
* ’Dro war-du ar Baradoz.
* An intanvez paour en he foan,
* He bugale hep sikour,
* En em erbed ouz sant Erwan,
* Ha sant Erwan he rekour.
* Ar bugelig kaez, emzivad,
* Tad ha mamm gantan kollet
* E Sant Erwan a gav eun tad
* D’e vlenia ervat bepred.
* Ar soudard galvet d’an arme,
* Kent kuitaat, da Sant-Erwan
* A ya da bedi, ha neuze,
* A-greiz e galon a gan !
* Ar martolod war ar mor do(u)n.
* Gwall hejet e vag vihan,
* A zo fizians en e galon :
* E sturier eo sant Erwan.
* Al labourer a gar ar sant
* A gav skanvoc’h an arar,
* Kalz blotoc’h ’vez ar park, pa blant
* Pa sko e bal en douar.
* An devezour, an den a boan,
* Bemdez kent mont d’e zevez,
* Mar deu da bedi sant Erwan,
* A gano gant levenez :
* Ni a zo holl devezourien
* Er bed-man ha tud a boan ;
* Ha c’houi ’zisprizfe hon pedenn,
* C’houi, Aotrou mat, sant Erwan.
* Kalz ac’hanomp hep pell dale
* A vo echu o devez :
* Grit d’imp mont da gana, neuze,
* En Nenv gant anaoudegez !
# Ar Agoni Jésus ér Jardrin Olivet

| ◄ Méditation ar en hinour d’en Æl-mad | Ar Agoni Jésus ér Jardrin Olivet | Ar Flagellation Jésus ► |
1° CONSIDÉRET hun Salvér Jésus goudé en dout instituet er Sacremant ag en Autær, ér goén dehuéhan e ras guet e Apostolet rieu hemb lid, goudé en dout reit dehai de gommuniein, ha golhet ou zreit, é monet guet é unêc Apostol d’er jardrin Olivet, e antréein abarh guet tri a nehai, sant Pierre, sant Yehan ha sant Jacq ; é recommandein dehai chom dihousq de bedein Doué ; é monet larcoh ér Jardrin hæd un taul main doh t’ai : amen ret-é arrestein deulegat er speret ar Jésus-Chrouist, Mab uniq en Eutru Doué, ar benneu é zeulin, é zeu zorn joéntet ; goudé ean hum brostern é face doh en doar é presance é Dad éternel, é inean hac é galon affliget èl de varhue, é uélet raih é ol tourmanteu ag en trenoz, ingratitud er Juiffet hac el lod muihan ag er grechénion, péré, dré ou faut, n’en dès quet perset pourfitein ag é bassion nac a é varnue.
2.° Considéret hun Salvér durand tair ær é pedein ér stad calet-cé, hac é monet peb ær d’accouragein é dri Abostol, e gavai perpet cousquet. Goudé en dout pedet é Dad éternel dré dair gùéh ér mod-men : me Zad, e m’ean, pe vehai léh ma treménehai er halice-men hemb ne vehen obliget d’en ivet, mæs neoah revou groeit hou volanté ha nepas me hani. É uélet é oai volanté Doué m’en devai souffret ha marhuet, ean e laquas én é galon un desir, un hirreah quer bras de souffrein eit omb, ma tas er goêd, en doai hum dennet tro-ha-tro d’é galon guet en eah, d’hum strêhuein ha de foævein én é hoahiat quement que ne sortias ér mæz guet un huiz goêdec quer bras, que ne drézas é zillad, ha ma oai goleit en doar é léh ma oai. O me Jésus carantéus ! groeit ma tuemmou er chonge-men me halon yein ha sclasset ém pedenneu : hui e huiz er goêd, ha mé ne scùillan quet hemp quin un tapen dar.
3.°Considèret hun Salvér chommet é face doh en doar, quer goan ha faillet, que ne zas un Æl d’er honfortein. Queméret compassion doh t’ou ér stad-cé ; goulennet dré er mérit ag é beden er græce d’obér èl ma faut hou ç’oræson, ha de bourfitein a hou ç’ol poénieu a speret, é uélet quer bras ré Jésus.
# An diou c’hoar

Oberennoù damheñvel pe handelvoù all zo ivez, gwelout Ann Diou C’hoar.
| ◄ Yannig ar Gall | An diou c’hoar | Fiek Javre ► |
* Itron Varia a Drue,
* Me ’meus pewar a vugale,
* Me ’meus pewar a vugale,
* Ha n’em eus netra da roï d’e !
TRADUCTION. — Dame Marie de Pitié, — J’ai quatre enfants ; — J’ai quatre enfants, — Et je n’ai rien à leur donner !
Chanté par Marguerite Philippe, Pluzunet. Phono F. Vallée (Fac. des L., Rennes).
Chanté par Menguy et Léon, Carhaix.
# An dies iræ

Oberennoù damheñvel pe handelvoù all zo ivez, gwelout Pros Dies iræ.
| ◄ Bleun bered ha komunion ar Zent | An dies iræ | Ave Maria ar Martoloded hag e dud ► |
* An de-ze ’vo de a gounnar,
* Pa vezo dewet an douar ;
* David hag ar Zibil hen lar.
* Gwasat da spont a c’hoarvezo,
* ’Wit pouezan pep tra pa deuio
* Ar Barner bras eus an Envo !
* An drompilh, gant eur zon skiltrus,
* Eus ar beio a ray, fonnus,
* D’an holl ’n em gât dirak Jezuz.
* Skoet ’vo ar marv ha pep tra,
* Pa vo an holl dud en o za,
* ’Wit respont d’ar Barner brasa.
* Eur levr, elec’h ma vo skrivet
* Kement ’so, a vo digoret ;
* Ac’hane ar bed ’vo barnet.
* Pa vo ar Barner azeet,
* Pep tra kuzet va displeget,
* Hep kasti ’vano netra ’bet.
* Petra a larin-me neuze,
* Maleurus ? Da gât piou ’in-me,
* Pa ’nevo doan an den mat tre ?
* Ho kalloud ’ra krenan, Doue,
* C’houi ’deurve salvi an ine,
* Ma zalvet, mammen a drue !
* Bet sonj, Zalver an teneran,
* ’Oc’h ’widon diskennet aman ;
* N’am c’hollet ket en dewez man !
* Ouz ma c’hlask ’oc’h en em skwizet,
* War ar groaz ’widon ’oc’h marvet,
* Gret ne ’vo poan ken bras kollet !
* O Barner leun a lealded,
* Jezuz, pardonet ma fec’hed,
* Arôk de ar varn, me ho ped !
* Pec’het em eus, hen gôut a ran :
* Breman, gant ar vez e ruian ;
* Diganec’h pardon a c’houlan !
* Pardonet ’peus ar Vadalen,
* Eus ar laer klewet ar beden,
* D’in roet Esperanz kristen !
* Ma feden ’zo dister meurbet,
* Mes mat oc’h, o ma Jezuz ; gret
* En tan peurbadus ’dewin ket !
* Gret ma vin ’touez an dud zalvet,
* Pell-pell diouz ar re villiget !
* En ho tu deo ra vin laket !
* Pa vo an holl dud fall pladet,
* Hag en tan da leski stlapet,
* Davet ar re vat ma c’halvet !
* Me ho ped, d’an douar stouet,
* Ma c’halon gant glac’har rannet,
* Da gât fin-vat ma zikouret !
* Dewez a daero an de-ze,
* Pa zavo an den eus ar be,
* ’Wit bean barnet gant Doue !
* Pardonet, Doue, d’e ine !
* D’an anaon paour, o Jezuz,
* Roet diskwiz peurbadus !
# An diou Vignonez

| ◄ C’houez vad ar Rozen | An diou Vignonez | Ezen an Noz ► |
                               Da Varianig An Dû, Bonen.
                                     WAR DON : Kaourantinig.
* Kevanus eo gwelet anê,
* Yaouank, seder, leun a vuhe,
* O ren dre-holl o c’harante.
* Evel diou c’hoar en em garont ;
* N’eus forz pelec’h e valeont,
* Gant levenez en em heuilhont.
* War o sonjou, deut memes re,
* War o c’halon, war o buhe,
* ’Man siel aour ar garante !
* Abredig o deus ’n em choazet,
* Ha da viken o deus touet
* ’Vijent, a galon, unanet.
* Ken start eo al liamm etreze
* M’o deus reit an eil d’egile
* Eun dra bennak eus o ine :
* ’N em garout en peuc’h ha distur,
* Ren o yaouankiz reiz ha fur,
* Setu ’vite ar blijadur.
* Gwelet ’vent stank, sul ha goueliou,
* Dibreder, a dreus ar maeziou,
* O vont, kevred, d’ar pardoniou.
* Pe c’hoaz o tizrei o-unan,
* Dre an henchou dôn, ’n eur vouskân,
* Pa guz an heol e vannou tân.
* War riblou dispar eur wazig,
* Elec’h ma voud an ezennig,
* ’Lec’h ma richan al lapousig.
* An diou vignonezig, laouen,
* ’Touez lïez a vousc'hoarzaden,
* ’N em blij o tibun o c’huden.
* Eno, nag a bennad dudi,
* Kaozeaden ha neventi,
* Troc’het gant c’hoarz ha kaniri.
* « Dec’h me ’m oa bet eul lizerig,
* Leun eus karante ma Ferig,
* ’Teus ket bet kelou a Yannig ? »
* « Pegen dudius eo bevan !
* Pegen dispar eo al lec’h-man !
* Annaïg, c’hoant ’m eus da ganan ! »
* Ha ma vo unan trubuilhet,
* En kalon an all dizammet,
* Hec’h anken a vo distanet.
* Krenvat eo an unvaniez,
* Dousat an deneridigez,
* A unan diou wir vignonez !
* Ya, tener eo ar gir « mignon »
* D’un mat ’n em roomp a galon,
* Rag distank eo ar re wirion !
# An devotion evit an anaon-vad

| ◄ Un oræson devot d’an oll sænt | An devotion evit an anaon-vad | Ar pros Dies irae evit Oferen an Anaon ► |
Cantic var ar c’hlemmou eus an anaon er purcator, o c’houlen sicour ouzomp hac o tiscleria deomp pe en fæçon e c’hellomp ho sicour. Var an ton : Ha den a vezo quer calet ?
C’Houi, tud devot, ho pêt memor
Eus an anaon er purcator : Clevit ar c’hri hac ar c’hlemmou
A reont a greis ar flammou, Eleac’h ma emaïnt o c’houlen
Sicour digueneoc’h evellen. O ! ma ouffac’h petra souffromp
Ho pe cals a druez ouzomp : Andurin a reomp un tourmant
A dremen hoc’h entendamant : Siouas ! hon dilesel a rit ; En han Doue, hor sicourit. Tourmanchou an oll verzerien
Ha re an oll torfetourien
So evel plijadureziou
En comparæson d’hor poaniou. O veza en tân o tevi, E languissomp gant an enoui
Ha gant un desir ar brassa
Eus hon Doue da jouissa. C’houi mignonet ha c’houi querent, Bugale a garemp quement, Allas ! ho pêt ouzomp truez, Ha selaouit ouz hor mouez. C’houi so en laouenidiguez, Ha ni so en tristidiguez ;
Siouas ! hon dilesel a rit ; en han Doue, hor sicourit.
C’houi guemer hoc’h esamanchou, Endra ma omp-ni en tourmanchou. Penaus ez oc’h-hu quen ingrad
Da lesel ho mam hac ho tad
Queit amser en tân da jeina, Hep lacat ho poan d’ho zenna, Ho preudeur omp, ho c’hoareset, Ho querent hac ho mignonet : Oll ez omp memprou d’hor Salver, Grit trugarezus en hor quenver. Roït evidomp alusennou , Iunit ha grit forz pedennou, Tostaït ouz ar gommunion. Goude ur guir gonfession. Livirit goude ho repas, Ha pa son ar c’hleïer ar glas, Ha pa dremenit an Ilis, Ur Pater pe De profundis. Ne deus moyen quen puissant
D’hon dilivra en un instant, Evel ma’z eo an oferen, Offrit-hi d’hor mestr souveren. Siouas ! hon dilesel a rit; En han Doue, hor sicourit.
Siouas ! hon dilesel a rit ; en han Doue, hor sicourit.
| Pie Jesu, Domine, dona eis requiem sempiternam. Amen. | Plijet gueneoc’h, Autrou Jesus, Pa’z oc’h meurbet trugarezus, Dilivra dre ho passion An anaon-vad eus ho frison ; Roït dezo en ho parados Un eternite a repos. Evellen bezet gret. |
# An diskar amzer

| ◄ Dizoursi | An diskar amzer | Nozwejo evel gwechall, e tal an tan ► |
* An heol an eus paouezet da skuilh warnomp tomder ;
* Ne bar ken evel en hanv, a-blom, ’barz an oabl skler ;
* Diouz ar beure ha d’an noz, breman, eun ezen yen
* A ra d’an delio gwenvi, dont da vean melen.
* An de ive ’zo berêt, ha kloc’h an anjeluz
* A renk son kalz abretoc’h, pan a an heol da guz !
* Deut eo koulz an awelach ha koulz ar glaoeier,
* Deut eo ar c’houlz ma weler goulou ar parkeier.
* Evurus al labourer, hag e dud ’n e gichen,
* An eus klozet en e leur boutello plouz ha foen,
* An eus ebarz e c’hrignol peadra da vewan,
* Paeet e dam gourmikel, pa ve ar c’houlz, gantan ;
* Ma ’n eus c’houezet ’pad ar bla, kemeret poan da-vat,
* Ewit hadan ha dastum, labourat park ha prat,
* Breman an eus an digoll, hag e galon laouen,
* E c’hall tanva, gwech-ha-gwech, eur bannac’h jist melen.
* E-pad an hanv, e weler, dreist-oll war hon aocho,
* Diavezourien a vern, ha distoladenno ;
* Distroet ez int d’o c’hlud, ’n eur laret kenavo,
* Kenavo da vla da Vreiz, ’gavont eur gaer a vro.
* Mes n’et ket da gredi d’ec’h e ve kaer hepken Breiz
* E-pad ar c’houlz ma weler tud diavez, a leiz,
* O c’hoari war hon aocho, o redek ’n hon hencho ;
* Pa deu an diskar-amzer, o me ’gav brao ma bro.
* Ma ’kroz gwech ha-gwech ar mor, ma sailh war ar rec’hel,
* Eo dudius hen gwelet hag hen klewet a-bell.
* Hag en-kreiz hon douaro, ma velena ar gwe,
* Ne zeblantont ket lakat eur gwiskamant newe ?
* Eur gwiskamant alaouret, a blij d’hon daoulagad,
* A gomz dizeblant ive, da galon pep Breizad ;
* Ar Breizad a blij d’ean hunvreal, envori,
* Pa velena an delio, p’a kwit ar gwenili !
* Neuze e teu da sonj d’imp e tosta ar gouel kaer,
* Gouel an Oll-Zent, an Anaon, ma teuer, gant preder,
* Da zaoulinan d’ar vered, war be an dud varo,
* ’Lec’h skuilher dour binniget mesket gant an daero.
* Neuze ’n em sonj pep-hini ’n eur vont dindan ar gwe,
* E dreid o veskan ’n delio, hed-ha-hed an toufle ;
* Berr-berr eo bue pep den ; ’vel an delio ive,
* Ni ’vo diskaret, hep mar, gant ar marv didrue !
* Delio liou-koar, c’hoaz oc’h stag ouz ar skour, er ween,
* Gwintet oc’h uhel meurbet, mes ne vo ket pell ken
* An awel ho tistago, ha neuze ho kwelfer
* O tarnijal ’vel keun d’ec’h, a-us d’ar parkeier !
* Hag o welet hon c’hoajo o koll o gwiskamant,
* Meur a galon ’vo karget a doan, a nec’hamant.
* Siouaz, ’wit meur a hini an delien diwean
* Na vo ket zur-mad koueet ma vo ken er bed-man !
* Koulz kalan-gouanv ’zo garo ewit ar glanvourien,
* A weler kasti ha treut evel eur baluc’hen ;
* Mouez ar c’hleier, d’ar c’houlz-man, war eskel an avel,
* Alies a gas kelo eus marv, en Breiz Izel !
* Mes ewit ar Vretoned miret gante o Fe,
* Ar maro kri nan eo ket eun disparti a dle
* Bruzuni ewit biken ar liam ’stag ane
* Ouz an holl dud a garont ; ne varv ket an ine !
* Ha setu perak bep bla, dent an diskar amzer
* Ar Vretoned en em blij, gant eur galon dener,
* O sonjal er re varo, o pedi er vered,
* Pa velenna an delio, ’rôk bean diskaret.
# Buhez ar Sent/1913/Lukas

| ◄ Mac’harit Mari Alakok | Lukas | Per a Alkantara  ► |
Lukas a ioa ginidik a Antioch, hag a studiaz ar vedisinerez enn he iaouankiz. Eur mestr penturer oa ive var a gounter, hag ober a eure seiz taolenn hag a ioa varnho patrom pe imach ar Verc’hez. Unan euz ann taolennou-ze a virer c’hoaz hirio e Rom gant kalz a respet.
Goude ma oue gounezet d’ar feiz, Lukas a reaz koumpagnunez da zant Paol enn he holl veachou abostolik. Evelato bez’en devoue ive ann eur da anaout meur a hini euz ar re o doa heuliet hor Zalver epad he vuez var ann douar, ha deski a eure gantho ar peb brassa euz ar pez en doa great pe lavaret Jezuz-Krist keit ha m’oa bet o prezeg he Aviel, ar pez en doa gouzanvet e Jerusalem ha var menez Kalvar, hag ar pez a ioa c’hoarvezet pa zavaz adarre euz a varo da veo. Lakaat a reaz ann traou-ze holl dre skrid evit kelennadurez ann dud fidel, ha setu al levr a hanver Aviel sant Lukas.
Mes kement-se ne oue ket aoualc’h evit ar zant-ma. Skriva a eure c’hoaz histor ann Ebestel ho-unan, hag enn histor-ma e verk penaoz e pignaz hor Zalver Jezuz-Krist enn env, petra reaz ann Ebestel goude m’oa diskennet varnho ar Spered-Santel, dre be seurt burzudou e teuaz ar feiz d’en em skigna dre ar bed, hag e pe feson e veve ar gristenien genta. Lukas en doa skrivet he Aviel dioc’h ar pez en doa klevet gant diskibien hor Zalver ; mes histor ann Ebestel a skrivaz dioc’h ar pez en doa guelet he-unan.
Sant Paol a ra deomp he veuleudi e nebeut komzou. « — Lukas, emezhan, a zo brudet e peb leac’h dre he aked da labourat evit silvidiguez ann eneou. » Enn eul lizer all, e hanve anezhan he vuia karet, hag epad m’edo er prizoun e Rom, e lavare c’hoaz : « — Ne jom ganen nemed Lukas. »
Goude merzerenti ann Abostol, Lukas a brezegaz ann Aviel enn Itali, enn Dalmasii hag er Masedoan. Ac’hano e teuaz d’ar Gres, hag eno e varvaz d’ann oad a bevar bloaz ha pevar-ugent. Ne c’houezer ket d’ar just pe seurt maro en devoue ; mes ar pez zo sur eo en deuz bet kalz da c’houzanv epad m’edo o prezeg ar feiz, hag evelse, ma n’e ket marvet dre ar verzerenti, e c’heller ato lavaret eo bet merzer aoualc’h epad he vuez. He relegou a oue kaset divezatoc’h da Gonstantinopl asambles gant relegou sant Andre, ha lakeat enn iliz ann Daouzek-Abostol.
Da genta. — Grit d’ar re all ar pez a garfac’h a ve great d’ehoc’h hoc’h-unan ma veac’h enn ho flas.
D’ar seizved. — Ne’z euz netra kuzet na vezo, eunn deiz, dizoloet.
# Assomption er Uiriès

| ◄ Gouïl S. Pierr ha S. Paul | Assomption er Uiriès | Gannedigueah er Uiriès  ► |
HEnnéh-è er brassan Gouïl en dès er Uériès ; rac inourein e rér én un taul hé marhue, er sàu a hé inean hac a hé horv de lein en Nean, ha hé houronnemand a hloër. 1.° Er Uériès Vari en dès payét tribu d’er marhue, èl er hummun ag en dud. Avertisset oai bet dré un ÆL a hé ær dehuehan. A pe santas é hoai tost er momant heurus-ce, hi e destemandas er péhiq hi doai a zillad d’er beurerion, e ras hé bénidiction d’er-ré e oai presant, hac e rantas hé inean de Zoué guet doustér ha hemb poén er bet. 2° En Apostolèt e hum gavas ol ar hé zremén-varhue, nameit S. Thomas, péhani e arrihuas de dri-dé goudé ma hoai bet interrét, hac e oulènnas gùélèt hé horv. Mæs ne oai quet bet cavét ér bé, hac en Apostolèt e jugeas é hoai resuscitét, hac en en doai en Ælèt hé douguét corv hac inean de lein en Nean. 3.° Inou é ma bet placét ér rang ihuellan arlerh Doué, drès en ol Sænt hac Ælèt, ha couronnét Rouannès en Nean hac en doar. Sàuét-è bet é gloër revè m’hi doai hum humiliét. Gobér e rér Gouïl Maria é creis-Æst partout é France ur Prehecion solamnel, eid aqùittein rô er Roué Loëis XIII péhani e hum laquas en dé-ce guet é Famill hac é Ranteleah idan protection er Uériès.
Jesus-Chrouist a lein er Groès e recommandas de S. Yehàn en Aviélour seèllèt er Uériès avèl é Vam ; hac a lein en Nean ean e recommand hoah d’en ol Grechénion ou dout recour doh-t’hi èl doh ou Mam. Mæs eit méritein hé frotection, laqueit poén de bratiquein hé vertuyeu, é spécial hé humilité, é histimein perpet er-ré-ral gùel eid oh ; hé furtæt, é preservein hou calon doh en ol inclinationeu d’er péhet ; hé feuranté, é tisprisein er madeu, en inourieu ha vanitéeu er béd ; hé abandon de Brovidance en Eutru-Doué, doh hum resignein d’é volanté ne vern petra e arrihuou gueneoh. Hum rejouisset guet-t’hi ag er gloër hac inour hi dès receuét én Nean : supliet-hi d’alum én hou calon ur grèd nærhus d’arrihue él lehuiné ag er Baraouis. Mæs chonget erhad é teliét eit quemènt-ce dezirein hemb-cess er marhue : rac hemb en dezir-ze ne vér quet Crechén, é-mé S. Augustin. Én éffæd, ne vér quet Crechén hemb er Fé : mæs pèh Fé en dès un dén e-zouge qùittad ur vuhé é péhani é ma éxposét é peb-momand de goll græce Doué hac é inean, hac e garehai peèllad doh-t’ou ér momand ma teli monèt de jouissein a Zoué ? En hani ne huannad quet ar en doar avèl ur forbannét, é-mé S. Augustin, ne vou jamæs lodêq é joyeu en Ælèt hac er Sænt. Ha hui e ra èl-ce ?
# Arnev

| ◄ Ar feunteun zu | Arnev |
El liorzh broutac’het, ar rozegoù A stou d’an douar o bleunioù limestra ha divi. El liorzh broutac’het, ar bleunioù Zo stouet ha difiñv, evel pa vezont o pediñ.
E poultrenn an alezioù… mezo Gant heol tomm pe wad bero, Al labousedigoù en em dag etrezo, Gant c’hoant en em barat.
En oabl skedus ha goret e pign ur goumoulenn : Koumoulenn ruz… Ha glav hag avel ’vel anken. Ar rozegoù ruz a stou o fenn hag a gren Gant an arnev o tremen.
Al labousedigoù simudet war o c’hlud A zo tamolodet an eil ouzh egile. Selaou a reont, Endra m’emañ an avel o c’hoari en o fluñv.
Ul luc’hedenn a darzh skedusoc’h eget an heol .................................ur wennili, ............................................ ............................................
Pellaet eo an arnev. Laboused bet ankeniet, moarvat, A gan hep krediñ… Dreist ar c’houmoul, pa groze an arnev.
Hag e tigoran va fenestr bras. Ar goukoug, Ar wech kentañ er bloavezh-mañ, ...............................
# Assamble bras ar Razet.

| ◄ An Egl hac an Escarbot. | Assamble bras ar Razet. | ► |
FABL 125.
Assamble bras ar Razet.
Eun deves e voa ar razet
Da ziliberi assamblet
Dre be zort moyen caout ar c’hras
D’en em dilivra eus ar c’haz.
Cals a lavar ho zantimant,
A zonch meur a expediant,
Er fin an hinìn a henor,
A zavas demeus e c’hador.
Gant an oll eloqanç razet
E discour e neus aranjet :
Autrone, ma muya caret,
Caout a ran bremàn ar secret
Hep mancq ebet d’hon prezervi
Demeus an c’haz, hon inimi :
Laret a ran e meus cavet,
Goude eur soign vras implijet,
Hac e roan avis dec’h tout
Staga’r grizillon eus e c’houg,
Evit, p’er c’hlefomp o tonet,
Ma c’halfomp mont quit ha redec.
An avis a voe cavet mad,
Exceptet unan dilicat.
Silanç e deveus impozet :
Autrone, e deus lavaret,
Avouvi a ràn e zeo mad,
En affero deus a etat,
Interest ar rouanteles,
Conseillo mad gred gant furnes ;
Mæs araug heuil an avizio
O c’hober ha nín a allo ?
Avouvi a ran pen-da-ben
Avis an hini ancien ;
Mæs piou a vo ardi ha bras
Da staga grizillon ar c’haz ?
Evidòn-mèn am boa ar c’hiz
Deus an armo, em yaouancqiz,
Ha cousgoude ne gredan qet
Ober ar pez a leveret.
Ma c’haze neuse en e flaç.
An assamble a gomanças
Pep-hini d’en em escuzi :
D’e staga n’en daje hini.
Evel-se int dispartiet.
Hep resolution ebet.
Sans moral.
Alies avoalc’h e qever
Conseillerien var eun affer ;
Gant neubeutoc’h evit netra
A deuïo a ben a bep tra,
D’an importanta affero,
Principalamant p’ho devo
Ho c’hoff troët da eun doll vad
Hac en qichen an tan ho zroad.
Fin :
# Avanturiou an aotrou Skrabelaou

                      Aventuriou
       an Aotrou Skrabelaou
* I. — Kenta pennad
* II. — E veach dre Vreiz-Izel
* III. — E vuez en e di plouz
* IV. — Skrabelaou zo tizet
* EIL PENNAD
* V. — Warlerc’h rastell e teu forc’h
* VI. — Eat da Vro-Zaoz
* VII. — E Roazon
* VIII. — Eul lizer
* IX. — Eur garg ougnoun
* X. — E Londrez
* XI. — E Southampton
* XII. — An dizro da Southampton
* XIII. — Kimiad an daou vreur
* XIV. — Buez an daou vreur e Londrez
* XV. — An dizro da Vreiz
* XVI. — Trubuliou eur marc’hadour legumach e Southampton
* XVII. — Peb esperanz kollet
# Arrest amen, passant

| ◄ O men Doué, me Zad | Arrest amen, passant | Bugalé d’un tad cablus ► |
* Arrest amen, passant, taul ur sél ar mem bé,
* Hannen en dès er marw reit-t’ein aveit gulé ;
* Te zei ehué quênt ma vou pêl-amzér,
* Hiniw, marcé arhoah, ne houiès quet en ér.
* Pe oen èl ous ér bed, é creis me youanquis,
* M’em boé nerh ha couraj, isprid ha vaillantis ;
* Én ur momant, dispartiet on bet
* Doh er bed just avel pe n’em behé bihuet.
* Peb dén zou ar en doar zou ret dehou merhuel,
* Er huirioné-cé zou ér scritur santel ;
* El-cé, réd-é ma varhuehei ehué,
* Ha ma tehei èl on d’hum asten én ur bé.
* Dischen, mé ha couvi, dès ur momand ém bé,
* Ne huélei meit isquern, prinhuèd ha breinnaté ;
* Er péh ma ous, guéharal me zou bet,
* El on te vou imbèr mâgadur er prinhuèd.
* A houdé puarzêc vlai bet tregond tremeinet,
* N’em boé chonge a nitra meit a héli er bed,
* É fal vodeu, er gloër, er vanité,
* Ha bermen n’en dès tra quen truhêc èl on-mé.
* Me mès clasquet èl ous guet grèd ol er madeu,
* Ridet er sonnerion, en imbad, er festeu ;
* Mæs sel bermen quênt lemel adal on,
* Ha t’hellehé larèt d’unan-benac pihue-on.
* N’ancoéhès birhuiquin er péh e hès gùélet :
* Er peur èl er pinhuiq zou ret dehai donnèt.
* Hum chonge enta quênt qùittat er bé-men,
* Ha marcé quênt ur mis é vei guet-n-ein amen.
* Rec. Pourchasse.
# Asgre Jesus

| ◄ Sikour hor Zalver | Asgre Jesus | Diski gant Jesus ► |
"Jesus p’hini"
* 2.
* Ma c’hoach, ma c’hoach, o ma Zalver
* Rag me a zo eun den pec’her,
* Ken a vo ar barr tremenet,
* Ma dioual, Aotrou, me az ped.
* 3.
* Ma c’hemer ’barz en surete,
* Ha kemer er fin ma ine.
* Rag plas all ’bet ne c’hoantaan,
* Nemert he kichen, te garan.
* 4.
* Ennoud ema pep gwirione,
* Te eo ma zikour, ma Doue.
* Golo ’ta ma fen dinerzuz
* Gant skeud da askel gallouduz.
* 5.
* Jesus eo an nep a glaskan,
* Enhan ma zikour a gavan,
* Kreva ’n dister, sav ar c’houeet,
* Kundu an dal, gwella ’r c’hlenved.
* 6.
* Just ha zantel eo da hano,
* Ha me zo leun a bec’hejou,
* A fal eo karget ma ine,
* Ha te zo gras ha gwirione.
# Assurans en Jesus

| ◄ Ar zoudarded | Assurans en Jesus | Dever bugale Doue ► |
* 1. Ennoud, ô Jesus,
* En da c’hir prisius,
* E kavomp ar vammen.
* Euz eur gwir joa d’an den.
* Alleluia, demp d’hen meuli,
* Alleluia. Amen!
* Alleluia, demp d’hen meuli,
* A galoun laouen.
* 2. D’an nep a oar len,
* Eo ken pur he lezen,
* Ken a sant an ine,
* Ma krog en Gir Doue
* Alleluia, etc.
* 3. Ne glaskin biken,
* Mestr all ’bet d’am c’helen,
* Rag pardon d’am ine,
* A ro d’in ma Doue.
* Alleluia, etc.
* 4. Tan he garante
* N’euz nerzet va ine,
* Torret net va chaden,
* Skubet kwit va anken.
* Alleluia, etc.
* 5. En em lekomp ’ta
* D’he heul er vuez-ma,
* Ha kanomp a galon,
* Bemdez dirag he drôn.
* Alleluia, etc.